Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: 1993. évi LXXX. törvény 7/A. §-ának (1) bekezdése alapján történik.
Paragraph Index: 352

1. A szakmai vizsgára bocsátás feltételei — Iskolai végzettség: érettségi vizsga (é) — A képzési programban elõírt követelmények teljesítése. — Általános „C” típusú középfokú nyelvvizsga. — 1 hónapos nyári (120 óra) szakmai gyakorlat (az I. év végén) teljesítése, és beszámoló elkészítése, — Szakdolgozat beadása. Alapvetõ követelmény, hogy a (30—40 oldal terjedelmû) szakdolgozat tükrözze a jelölt felkészültségét, tárgyi tudását és szintetizáló képességét. A jelölt legyen képes a választott témakör komplex, önálló, a képzés során elsajátított alapozó, szakmai és speciális ismeretek alkalmazásán alapuló feldolgozására. A szakdolgozatot a megfelelõ tartalom mellett jellemezze a logikus szerkesztés, a választékos stílus, a felhasznált szakirodalom, illetve empirikus kutatási anyag korrekt megjelölése, a piaci tevékenység terminológiájának pontos használata.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes